דייוויד רמניק

**דייוויד רמניק** (באנגלית: **David Remnick**; נולד ב-29 באוקטובר 1958) הוא עיתונאי, סופר ועורך כתב עת יהודי-אמריקאי. הוא זוכה פרס פוליצר לשנת 1994 עבור ספרו "קברו של לנין: ימיה האחרונים של האימפריה הסובייטית" . רמניק הוא עורכו של כתב העת הניו יורקר מאז שנת 1998. הוא נבחר לעורך השנה בידי כתב העת Advertising Age בשנת 2000. לפני שהצטרף לניו יורקר, רמניק היה שליח הוושינגטון פוסט במוסקבה. הוא מכהן בחבר הנאמנים של ספריית העיר ניו יורק. ב-2010 ראה אור ספרו השישי "אובמה מילדות עד נשיאות".

## שנותיו הראשונות ומשפחתו
רמניק נולד בהאקנסאק, ניו ג'רזי . בנם של ברברה לבית סיגל, מורה לאמנות ואדוארד סי. רמניק, רופא שיניים.

גדל בהילסדייל, ניו ג'רזי , למשפחה יהודית חילונית וסיפר "הספרים עמדו במרכז עולמי".

חברו מילדות היה הקומיקאי ביל מאהר

הוא למד בבית הספר התיכון פיזק ואלי בהילסדייל.

הוא בוגר אוניברסיטת פרינסטון (1981).

הוא נשא לאישה את כתבת הניו יורק טיימס אסתר פיין, לזוג שלושה ילדים.

רמניק דובר רוסית היטב.

## הקריירה בוושינגטון פוסט
רמניק החל את קריירת העיתונאות שלו בוושינגטון פוסט ב-1982 מעט אחרי שסיים את חוק לימודיו באוניברסיטת פרינסטון.

משימתו הראשונה הייתה לכתוב על ליגת הפוטבול האמריקאית.

כעבור שש שנים, ב-1988, הוא התמנה לכתב העיתון במוסקבה, עבודה שסיפקה בידו חומר לספרו "קברו של לנין". הוא זוכה פרס ג'ורג' פולק למצוינות בעיתונות לשנת 1993.

## הקריירה בניו יורקר
רמניק התמנה לחבר מערכת בניו יורקר בספטמבר 1992, לאחר שעבד עשר שנים בוושינגטון פוסט.

מאמרו של רמניק בניו יורק משנת 1997 "Kid Dynamite Blows Up", אודות המתאגרף מייק טייסון, היה מועמד ל-National Magazine Awards 
ביולי 1998 התמנה לעורך הניו יורקר במקומה של טינה בראון 
רמניק מינה את הנדריק הרצברג, כותב הנאומים לשעבר של ג'ימי קרטר ועורכו לשעבר של ניו ריפבליק, לכותב "Talk of the Town", בעמודו הראשון של המגזין.
ב-2005 רמניק הרוויח מיליון דולר כעורכו של הניו יורקר.

ב-2003 כתב מאמר מערכת כנגד מלחמת עיראק.

ספרו של רמניק, "אובמה מילדות עד נשיאות", ראה אור בשנת 2010. הוא מתבסס על מאות ראיונות עם חברים, עמיתים ואנשים ששהו במחיצתו של אובמה, עד שנהפך לנשיא ארצות הברית. הספר זכה לביקורות רבות בעיתונות.

ב-2010 רמניק יצא בקמפיין שדרש את שחרורה של סכינה מוחמדי אשתיאני, איראנית שנידונה למוות בסקילה לאחר שהורשעה בניאוף והורתה על הוצאתו להורג של בעלה בידי מאהבה.

## ביבליוגרפיה
### ספרים שכתב

# (Lenin's tomb : the last days of the Soviet Empire**. New York: [[Random House]]**. (1993.
# (1996) .**The devil problem and other true stories**. New York: Random House.
# (1997) .**Resurrection : the struggle for a new Russia**. New York: Random House.
# (1998) .**King of the World : Muhammad Ali and the rise of an American hero**. New York: Random House.

: בעברית: **מלך העולם - מוחמד עלי: עלייתו של גיבור אמריקני**, ספרי עליית הגג, 2010.


# Remnick, David and Susan Choi, eds. (2000). **Wonderful town : New York stories from the New Yorker**. New York: Random House.
# (2006). **Reporting : writings from The New Yorker**. New York: Knopf.
# (2010). **The bridge : the life and rise of Barack Obama**. New York: Knopf.

: בעברית: **אובמה מילדות עד נשיאות**, תרגום: אמיר אורן, הוצאת כנרת, זמורה-ביתן, בשנת 2010.

### ספרים שערך

* **The New Gilded Age: The New Yorker Looks at the Culture of Affluence**. New York: Random House, 2000.
* **Life Stories: Profiles from the New Yorker**. New York: Random House, 2000.
* **Fierce Pajamas: An Anthology of Humor Writing from the New Yorker** (with Henry Finder, eds.). New York: Random House, 2001.
* **Secret Ingredients: The New Yorker Book of Food and Drink**. New York: Random House, 2007.
* **Disquiet, Please! More Humor Writing from the New Yorker** (with Henry Finder, eds.). New York: Random House, 2008.
* **The Only Game in Town: Sports Stories from the New Yorker**. New York: Random House, 2010.


## קישורים חיצוניים

* כתבותיו של רמניק בניו יורקר
* דייוויד רמניק, בספריית הקונגרס
* 
* הופעות, ברשת הטלוויזיה האמריקאית C-SPAN
* ג'ונתן דרבשיר, ריאיון עם דייוויד רמניק, עורכו של הניו יורקר, בכתב העת New Statesman, 24 ביוני 2010
* ריאיון אודיו-וידאו וטקסט עם רמניק, עם אינדקס, באתר Big Think, (36:23 דקות)
* רומן לובו, דייוויד רמניק: "הבא ולא נהיה רומנטיים ונסבור שכל העיתונות בתקופה שקדמה לאינטרנט הייתה משובחת. היה זבל רב." (ריאיון עם דייוויד רמניק, באתר jotdown), אוגוסט 2013
* "דייוויד רמניק מהניו יורקר על הסכנות שמציב בפנינו דונלד טראמפ" (ריאיון מצולם), גארדיאן, 4 במרץ 2017 (8:32 דקות)

## הערות שוליים

קטגוריה:אמריקאים ילידי ניו ג'רזי
קטגוריה:עיתונאים יהודים אמריקאים
קטגוריה:עורכי עיתונים יהודים אמריקאים
קטגוריה:סופרים יהודים אמריקאים
קטגוריה:בוגרי אוניברסיטת פרינסטון
קטגוריה:סגל וושינגטון פוסט
קטגוריה:סגל ניו יורקר
קטגוריה:זוכי פרס פוליצר: ספרות עיונית
קטגוריה:אמריקאים שנולדו ב-1958